Doložka finančných, ekonomických, environmentálnych vplyvov a vplyvov na zamestnanosť

Finančné a ekonomické vplyvy
Z navrhovaných opatrení vyplývajú pre štátny rozpočet a štátny dlh nasledovné dopady:
Podprogram programovej štruktúry štátneho rozpočtu	Rok 2003	Rok 2004	Rok 2005	Rok 2006	Rok 2007	
Zmluva – verejný záujem	2 300,0	3 106,1	3 523,6	3 851,7	4 188,9	
Investičný rozvoj (vrátane ISPA a VPS)	4 219,3	3 450,0	3 450,0	3 450,0	3 450,0	
Konsolidačná funkcia	4 137,0	3 482,2	2 602,3	2 553,1	11 317,0	
Pozn.:  v konsolidačnej funkcii roku 2003 nie sú premietnuté penále k návratnej finančnej výpomoci a úroky k poskytnutým finančným prostriedkom zo štátnych finančných aktív
krytie investícií v roku 2004 uvažované v ekonomickom modeli ráta s objemom 3 450 mil. Sk (podľa pôvodného návrhu východísk štátneho rozpočtu v čase spracovania). Podľa parametrov návrhu východísk štátneho rozpočtu na rok 2004 predloženého MF SR na pripomienkové konanie v 3/2003 je možno však uvažovať s krytím o cca 1 mld. Sk vyšším. 
Vplyvy v roku 2003 v podprograme Zmluva – verejný záujem predstavuje objem neinvestičného transferu dohodnutého Zmluvou o výkonoch vo verejnom záujme pri prevádzkovaní dráh na rok 2003 a je zapracovaný v štátnom rozpočte na rok 2003. Obdobne aj podprogram Investičný rozvoj obsahuje v štátnom rozpočte na rok 2003 krytie prostredníctvom schváleného rozpočtu kapitoly Ministerstva dopravy, pôšt a telekomunikácií a VPS.
Podprogram Konsolidačná funkcia pre rok 2003 v štádiu prípravy a schvaľovania štátneho rozpočtu nebol schválený. Uvedený objem 4 137 mil. Sk:
-	neobsdahuje predpokladané penále vyplývajúce z porušenia zmluvy o návratnej finančnej výpomoci k prefinancovaniu dovozu traťových strojov v rámci deblokácie ruského dlhu (t.č. nevýrubené a k 31.12.2002 odhadované v objeme cca 580 mil. Sk).
-	neobsahuje záväzok ŽSR voči Sociálnej poisťovni v objeme 1 188,6 mil. Sk, z ktorého významná časť vznikla ešte pred rozdelením ŽSR na dve spoločnosti. Jeho úhradou by ŽSR viedli voči SP iba záväzky vznikajúce v bežnom mesiaci.
Jednotlivé dopady na verejné financie sú definované v časti 5.1. materiálu, a teda v roku 2003
-	odpustenie dlžnej čiastky nárokovateľnej štátom na základe návratnej finančnej výpomoci v rámci deblokácie ruského dlhu, vrátane úrokov z omeškania 
-	zmena zmluvy o poskytnutých prostriedkov zo ŠFA (krytie dlhov voči rozvodným závodom) – presun splátky istiny na roky 2004 a 2005
-	úhrada splátok istín a úrokov z úverov so štátnou zárukou splatných v roku 2003

V ďalších rokoch sú v zmysle časti 5.1. a 5.2. materiálu uvažované najmä nasledovné dopady:
-	prevzatia dlhovej služby na štát - prevod istín úverov so štátnou zárukou vo výške 
13 309,779 mil. Sk k 1.1.2004
-	efekty z dodatočných daňových vplyvov vyplývajúcich z pomoci štátu 
-	rozsah finančného dopadu v jednotlivých rokoch je daný bodmi uznesenia D. 4, D. 5, D. 7
-	riešenie záväzkov ŽSR voči Sociálnej poisťovni, dlh voči ŠFA

Všetky uvedené vplyvy v roku 2003 navrhujeme kontovať na vrub FNM SR, štátneho rozpočtu, resp. štátnych finančných aktív.
Pre rok 2004 navrhujeme vzhľadom na transparentnosť procesu oddĺženia ŽSR prevzatie úverov so štátnou zárukou uvažovať na vrub štátnych finančných aktív a zostávajúce dopady zapracovať do štátneho rozpočtu roku 2004 (obdobne aj ďalšie roky), rozpočtu FNM a rizík štátneho rozpočtu.

Vplyv na zamestnanosť
Železnicami SR navrhované opatrenia predpokladajú pri parametroch uvažovaných v modele (príloha č.8 materiálu) úbytok 5076 zamestnancov v priebehu rokov 2003 – 2007. 

	Rok 2003	Rok 2004	Rok 2005	Rok 2006	Rok 2007	
Priemerný prepočítaný stav zamestn.	21548	19 971	19 283	18 399	17 674	
Zmena	-1 202	- 1 577	- 688	 - 884	- 725	

Uvoľňovanie zamestnancov súvisí s odčleňovaním ucelených organizačných jednotiek, jednotlivých činností, vplyvom modernizácie technickej infraštruktúry. Vplyv uvoľňovania zamestnancov na verejné financie bude závislý na podnikateľských zámeroch transformovaných organizačných jednotiek.